Tartu Kaubamaja

pisi|300px|Tartu Kaubamaja õhtul
Tartu Kaubamaja on kaubanduskeskus Tartus aadressil Riia tänav 1. Tartu Kaubamaja kuulub Tallinna Kaubamaja Gruppi.

Kaubanduskeskust haldab Tartu Kaubamaja Kinnisvara OÜ.

Kaubanduskeskuses on üle 40 kaupluse ja 9 toidukohta. Kaubanduskeskuse ankurüürnikuks on Kaubamaja.

2006. aasta seisuga oli hoones 32 123 m2 kasulikku pinda, millest 15 967 m2 oli üüripind. Hoones on kaks parklakorrust 227 parkimiskohaga.OÜ Tartu Kaubamaja Kinnisvara 2006.a. majandusaasta aruanne

 Ajalugu 
Tartu Kaubamaja praegune hoone avati 12. oktoobril 2005. Enne praeguse hoone valmimist tegutses Tartu Kaubamaja aadressil Riia tänav 2.

2013. aastal avati Tartu Kaubamajas uus laste- ja kodumaailm.

2016. aastal lõppesid Tartu Kaubamajas ligi aasta kestnud ehitustööd, mille eesmärk oli renoveerida kaubanduskeskust nii seest kui ka väljast.Tartu kaubamajas käib suur remont

 Kriitika 
Tartu Kaubamaja arhitektuur on pälvinud kriitilisi hinnanguid. Tartu abilinnapea Jarno Laur ütles Tartu linnavolikogu ees kaubamaja lisakorruse arutelu sissejuhatuseks: "Sees on mõnusam olla kui väljas, sest seest sa seda ei näe."Tartu kaubamaja soovib ehitada lisakorruse PM 21. jaanuar 2016 Püstitamise järel sai kaubamajahoone hüüdnimeks "Tallinna Ülikool". Kunstiajaloolane Enriko Talvistu on öelnud: "Mitte kuidagi ei saa aru nendest otsustajatest, kes arvasid, et Vanemuisest sobibki vaadata vaid tehniliste ruumide kuubikuid mingite sammastega kasti peal. /---/ Hoonel pole aknaid ega liigendatust ning läikivad kiviseinad meenutavad pigem palatit nr 6. Kogu see hoone on introvertne nagu Harry Potteri raamatutes, kus dementorid neelavad sind igaveseks enesesse. See maja on Tartusse imporditud sobimatu väliskraamina ning õigus on nendel, kes sambaid üle lugedes saavad aru, et see on "Tallinna Ülikool" Tartus."Enriko Talvistu Tallinna Ülikool sattuski Tartusse PM 19. august 2005

 Vaata ka 
Tartu vana kaubamaja
Uueturu park

 Viited 

Välislingid
 Tartu Kaubamaja koduleht
 Tallinna Kaubamaja Grupp koduleht

Kategooria:Kesklinn (Tartu)
Kategooria:Tartu kaubanduskeskused
Kategooria:Tartu ettevõtted